హాలీ బెర్రీ
బెర్రీ పుట్టుకతో మరియా హాలీ బెర్రీ, అయినప్పటికీ 1971 లో చట్టబద్ధంగా ఆమె పేరు హాలీ మరియా బెర్రీగా మార్చబడింది. బెర్రీ తల్లిదండ్రులు ఆమె మధ్య పేరును ఆమె జన్మస్థలమైన క్లీవ్ ల్యాండ్, ఒహయోలో అప్పట్లో స్థానిక ఆనవాలుగా ఉన్న హాలేస్ డిపార్ట్మెంట్ స్టోర్ నుండి ఎంపికచేశారు. కాకేసియన్ అయిన ఆమె తల్లి, జుడిత్ ఆన్ (నే హాకిన్స్), మానసిక రోగులకు చికిత్స చేసే ఒక నర్సు. ఆమె తండ్రి, జేరోమ్ జెస్సే బెర్రీ, ఆమె తల్లి పనిచేసే మానసిక రోగుల వార్డు లోనే పనిచేసే ఒక ఆఫ్రికన్ అమెరికన్ ఆసుపత్రి పరిచారకుడు; ఆ తర్వాత అతను బస్సు డ్రైవర్ అయ్యాడు. బెర్రీ అమ్మమ్మ, నెల్లీ డికెన్, ఇంగ్లాండ్ లోని సాలె, డెర్బిషైర్లో జన్మించగా, ఆమె తాత (అమ్మకు నాన్న), ఎర్ల్ ఎల్స్వర్త్ హాకిన్స్, ఒహియోలో జన్మించాడు. బెర్రీకి నాలుగు సంవత్సరాల వయసప్పుడు ఆమె తల్లిదండ్రులు విడాకులు తీసుకున్నారు; ఆమె మరియు ఆమె అక్క హీడీ ఆమె తల్లి దగ్గరే పెరిగారు. చిన్నతనం నుండే తను తన తండ్రికి దూరమైందని నివేదికల ప్రచురణలలో బెర్రీ పేర్కొంది, 1992 లో ఆమె ఈవిధంగా పేర్కొంది, "అప్పటినుండి అతని గురించి నాకు ఏమీ తెలియదు [అతను వెళ్ళిపోయినప్పటినుండి] . అతను బ్రతికుండక పోవచ్చు."
హెలెన్ (నటి)
హెలెన్ జైరాజ్ రిచర్డ్‌సన్ హిందీ సినిమాలలో నటించిన నటీమణి మరియు నర్తకీమణి. ఈమె తండ్రి ఆంగ్లో ఇండియన్. ఆర్మీలో పనిచేశాడు. తల్లి బర్మాదేశస్థురాలు. నర్సుగా పనిచేసింది. హెలెన్ 1939, నవంబర్ 21న బర్మాలో జన్మించింది. ఈమె తండ్రి రెండవ ప్రపంచ యుద్ధంలో మరణించాడు. బర్మాపై జపాన్ దండెత్తిన సందర్భంలో 1942లో ఈమె కుటుంబం భారతదేశానికి కాందిశీకులుగా వలస వచ్చింది. తన తల్లి సంపాదన కుటుంబపోషణకు సరిపోక పోవడంతో ఈమె చదువు కొనసాగించలేకపోయింది. 1951లో ఈమె సినిమారంగానికి పరిచయమైంది. 1953లో హౌరా బ్రిడ్జ్ అనే హిందీ సినిమా ద్వారా నటిగా స్థిరపడింది. ఈమె 700లకు పైగా చిత్రాలలో నటించింది. ఈమె 1981లో హిందీ చిత్ర రచయిత సలీంఖాన్‌ను వివాహం చేసుకుంది. ప్రఖ్యాత హిందీ సినిమా హీరో సల్మాన్ ఖాన్‌కు ఈమె సవతి తల్లి. ఈమె జీవితాన్ని ఆధారం చేసుకుని నాలుగు సినిమాలు, ఒక పుస్తకం వెలువడింది. ఈమె హిందీ సినిమాలతో పాటు దక్షిణాది భాషా చిత్రాలలో కూడా నాట్యం చేసింది. ఈమెకు 1999లో ఫిలింఫేర్ జీవిత సాఫల్య పురస్కారం, 2009లో భారత ప్రభుత్వం వారిచే పద్మశ్రీ పురస్కారం లభించాయి.